ai4bharat/Pralekha huggingface dataset:
પ્રવાસન મંત્રાલય
શ્રી એમ. વેંકૈયા નાયડુ આવતીકાલે હૈદરાબાદમાં 'એક ભારત શ્રેષ્ઠ ભારત' પર એક પ્રદર્શનનું ઉદ્ઘાટન કરશે
આ પ્રદર્શન હરિયાણા અને તેલંગણા જેવા એકરૂપ રાજ્યોના કલા સ્વરૂપો, ભોજન, તહેવારો, સ્મારકો, પ્રવાસન સ્થળો વગેરે જેવા વિવિધ રસપ્રદ પાસાઓને પ્રકાશિત કરશે.
ઉપરાષ્ટ્રપતિ શ્રી એમ. વેંકૈયા નાયડુ આવતીકાલે હૈદરાબાદ શહેરમાં 'એક ભારત શ્રેષ્ઠ ભારત'  પર એક પ્રદર્શનનું ઉદ્ઘાટન કરશે. આ પ્રદર્શન માહિતી અને પ્રસારણ મંત્રાલયના પ્રાદેશિક આઉટરીચ બ્યુરો દ્વારા યોજવામાં આવશે. આ પ્રદર્શન હરિયાણા અને તેલંગણા જેવા એકરૂપ રાજ્યોના કલા સ્વરૂપો, ભોજન, તહેવારો, સ્મારકો, પ્રવાસન સ્થળો વગેરે જેવા વિવિધ રસપ્રદ પાસાઓને પ્રકાશિત કરશે. આ પ્રદર્શન પોટી શ્રીરામુલુ તેલુગુ યુનિવર્સિટી કેમ્પસ, નામપલ્લી, હૈદરાબાદ ખાતે 12 થી 14 ડિસેમ્બર, 2021 દરમિયાન જોવા માટે ખુલ્લું રહેશે.
એક ભારત શ્રેષ્ઠ ભારત કાર્યક્રમ એ રાષ્ટ્રીય અખંડિતતાની ભાવનાને પ્રોત્સાહન આપવા અને આપણા દેશના લોકો વચ્ચે ભાવનાત્મક બંધનને મજબૂત કરવા માટે સરકાર દ્વારા હાથ ધરવામાં આવેલી એક અનોખી પહેલ છે. આઝાદી પછી દેશના એકીકરણમાં મહત્ત્વપૂર્ણ ભૂમિકા ભજવનાર સરદાર વલ્લભભાઈ પટેલની 140મી જન્મજયંતી નિમિત્તે 31 ઓક્ટોબર 2015ના રોજ પ્રધાનમંત્રી શ્રી દ્વારા એક ભારત શ્રેષ્ઠ ભારત  કાર્યક્રમ શરૂ કરવામાં આવ્યો હતો.
ઇબીએસબીનો આ ઉદ્દેશ્ય રાજ્ય/કેન્દ્રશાસિત પ્રદેશોની જોડી બનાવવાના ખ્યાલ દ્વારા પ્રાપ્ત કરવાનો છે. દેશના દરેક રાજ્ય અને કેન્દ્રશાસિત પ્રદેશ એવા સમયગાળા માટે અન્ય રાજ્ય/કેન્દ્રશાસિત પ્રદેશ સાથે સંકળાયેલા રહેશે જે દરમિયાન તેઓ ભાષા, સાહિત્ય, ભોજન, તહેવારો, સાંસ્કૃતિક કાર્યક્રમો, પ્રવાસન વગેરેના ક્ષેત્રોમાં એકબીજા સાથે સંરચિત ભાગીદારી કરશે. વર્તમાન યોજના હેઠળ, તેલંગણા રાજ્યને હરિયાણા સાથે જોડી દેવામાં આવ્યું છે. બંને રાજ્યો દ્વારા ઉપરોક્ત વિવિધ ક્ષેત્રોમાં ઘણી પ્રવૃત્તિઓ હાથ ધરવામાં આવશે જેમ કે બંને ભાષાઓમાં કીવર્ડ્સ શીખવા, ભાગીદાર રાજ્યના લોકનૃત્યોનું આયોજન કરવું, અન્ય રાજ્યની વાનગીઓ તૈયાર કરવી, પ્રવાસન પ્રોત્સાહન પ્રવૃત્તિઓ હાથ ધરવી વગેરે.
SD/GP/JD
(Visitor Counter : 172
પ્રધાનમંત્રીનું કાર્યાલય
મધ્યમ વર્ગની મહેનત નવા ભારતની ભાવનાને વ્યાખ્યાયિત કરે છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ દેશના મધ્યમ વર્ગને મજબૂત બનાવનારી અને તેમની તકોનો વિસ્તાર કરનારી પહેલો વિશે લેખો, ગ્રાફિક્સ, વીડિયો અને માહિતી શેર કરી.
પ્રધાનમંત્રીએ ટ્વીટ કર્યું:
"વૃદ્ધિ અને નવીનતા ચલાવવામાં મધ્યમ વર્ગ મોખરે છે. તેમની સખત મહેનત નવા ભારતની ભાવનાને વ્યાખ્યાયિત કરે છે. અમારી સરકારે મધ્યમ વર્ગના લાભ માટે સતત વધુ 'ઇઝ ઑફ લિવિંગ' તરફ કામ કર્યું છે. #9YearsOfEnabledMiddleClass"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
જળ સંસાધન મંત્રાલય
ગુજરાતની નદીઓમાં જળસ્તરોમાં ઝડપથી વધારો થવાની આગાહી
ભારતીય હવામાન ખાતાએ આગામી બે દિવસમાં જાહેર કરેલી વરસાદની આગાહી સંકેત આપે છે કે 28 અને 29 જુલાઈ, 2017નાં રોજ પૂર્વ મધ્યપ્રદેશ, ઉત્તર છત્તિસગઢ, પૂર્વ રાજસ્થાનમાં ભારેથી અતિ ભારે વરસાદ તથા પશ્ચિમ મધ્યપ્રદેશ, ઝારખંડ, ઉત્તર મધ્યપ્રદેશ, ગુજરાતમાં છૂટાંછવાયાં સ્થળોમાં ભારેથી અતિ ભારે વરસાદ થઈ શકે છે. વરસાદ 30 જુલાઈ, 2017થી ઘટશે તેવી શક્યતા છે. આ કારણે સોનનાં તટપ્રદેશ, અલ્હાબાદ અને બલિયા વચ્ચે દક્ષિણ ગંગાની ઉપનદીઓ, કેન બેટવા તટપ્રદેશ, ચંબલનાં તટપ્રદેશ, માહી, સાબરમતી અને નર્મદાનાં તટપ્રદેશમાં નદીઓનાં સ્તરમાં ઝડપથી વધારો થવાની શક્યતા છે.
નર્મદા અને તાપીનાં તટપ્રદેશોઃ આ તટપ્રદેશોમાં આજે અને આવતીકાલે છૂટો ભારેથી અતિ ભારે વરસાદ થવાની શક્યતા છે, ખાસ કરીને નર્મદાનાં નીચાણવાળા વિસ્તારોમાં, તાપીનાં નીચેનાં વિસ્તારોમાં અને દમણગંગાના તટપ્રદેશોમાં. ગુજરાતમાં વડોદરા, સુરત, ભરુચ, સુરત, વલસાડ અને નવસારી જિલ્લાઓમાં નદીઓનાં સ્તરમાં વધારો થવાની શક્યતા છે. તાપી તટપ્રદેશમાં વરસાદ થવાથી મહારાષ્ટ્રનાં નંદુરબાર, ધૂળે અને જલગાંવ જિલ્લાઓમાં નદીનાં સ્તરમાં વધારો થવાની શક્યતા છે. ઉકાઈ ડેમમાં સંગ્રહ કરવાની પર્યાપ્ત ક્ષમતા હોવાથી પાણી તાત્કાલિક ધોરણે છોડવાની જરૂર નથી. જોકે સ્થિતિ પર બારીક નિયંત્રણ રાખવાની જરૂર છે. કડાણા, ધરોઈ, દાંતિવાડા વગેરે જેવા જળાશયો પૂર્ણ જળાશય સ્તર ની નજીક છે. પાણીની આવકની ધારણાને આધારે નિયંત્રિત રીતે પાણી છોડવા બાજનજર રાખવાની જરૂર છે.
મહી, સાબરમતી અને બનાસ તટપ્રદેશઃ મહી અને સાબરમતીનાં તટપ્રદેશમાં આગામી બે દિવસમાં ભારેથી અતિ ભારે વરસાદ થવાની શક્યતા છે. નદીમાં પાણીનું સ્તર મધ્યપ્રદેશમાં ઝબુઆ, ધાર અને રતલામ, રાજસ્થાનનાં સિરોહી, પાલી, ઉદેપુર અને ડુંગરપુર જિલ્લાઓમાં, ગુજરાતમાં સાબરકાંઠા, મહેસાણા, અમદાવાદ, ગાંધીનગર, બાંસવાડા, પંચમહાલ, મહીસાગર અને ખેડા જિલ્લાઓમાં નદીનાં જળસ્તર વધવાની શક્યતા છે.
J.Khunt/GP ક્રમાંક : 423
(Visitor Counter : 226
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 144.54 કરોડને પાર
છેલ્લા ચોવીસ કલાકમાં 66 લાખ ડોઝ આપવામાં આવ્યા
સાજા થવાનો દર હાલમાં 98.36%
છેલ્લા 24 કલાકમાં 16,764 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર  47 દિવસથી 1% કરતા ઓછો
છેલ્લા 24 કલાકમાં 66,65,290 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 144.54 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,54,27,550 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,87,564
|
|
બીજો ડોઝ
|
|
97,08,297
|
|
FLWs
|
|
પ્રથમ ડોઝ
|
|
1,83,85,606
|
|
બીજો ડોઝ
|
|
1,68,89,042
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
49,88,95,079
|
|
બીજો ડોઝ
|
|
33,05,31,530
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,43,82,386
|
|
બીજો ડોઝ
|
|
15,00,28,450
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,13,19,090
|
|
બીજો ડોઝ
|
|
9,48,89,670
|
|
કુલ
|
|
1,44,54,16,714
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,42,66,363 દર્દીઓ સાજા થઇ ગયા છે અને છેલ્લા 24 કલાકમાં વધુ 7,585 દર્દીઓ સાજા થયા છે.
આના કારણે એકંદરે સાજા થવાનો દર 98.36% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
186 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 16,764 નવા કેસ નોંધાયા છે.
સક્રિય કેસનું ભારણ હાલમાં 91,361 છે. હાલમાં સક્રિય કેસો દેશના કુલ પોઝિટિવ કેસોના 0.26% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 12,50,837 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 67.78 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.89% છે જે છેલ્લા 47 દિવસથી 1%થી ઓછો છે, જ્યારે દૈનિક પોઝિટીવિટી દર આજે 1.34% નોંધાયો છે. દૈનિક પોઝિટીવિટી દર છેલ્લા 88 દિવસથી 2%થી ઓછો છે અને સળંગ 123 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 142
સંચાર અને સુચના પ્રૌદ્યોગિકી મંત્રાલય
મંત્રીમંડળે દૂરસંચાર / સૂચના અને સંચાર પ્રૌદ્યોગિકી ક્ષેત્રે ભારત અને યુનાઇટેડ કિંગડમ વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતના સંચાર મંત્રાલય અને યુનાઇટેડ કિંગડમના ડિજિટલ, કલ્ચર, મીડિયા અને સ્પોર્ટસ વિભાગ વચ્ચે દૂરસંચાર / સૂચના અને સંચાર પ્રૌદ્યોગિકી  ક્ષેત્રે કરાયેલા સમજૂતી કરારને મંજૂરી આપી છે.
આ સમજૂતી કરાર બંને દેશો વચ્ચે દૂરસંચાર / સૂચના અને સંચાર પ્રૌદ્યોગિકી ક્ષેત્રે દ્વિપક્ષીય સહયોગ તેમજ પરસ્પર સમજણ વધુ મજબૂત બનાવવામાં યોગદાન આપશે. બ્રેક્જિટ નિર્ણય બાદ, આ સમજૂતીનું ધ્યેય ભારત માટે સહકાર અને તકો વધારવાનું પણ છે. બંને પક્ષોએ સહયોગ માટે નક્કી કરેલા સમાન હિતનાં વિસ્તારો આ મુજબ છે:-
- દૂરસંચાર / સૂચના અને સંચાર પ્રૌદ્યોગિકીની નીતિ અને નિયમન;
- સ્પેક્ટ્રમનું વ્યવસ્થાપન;
- મોબાઈલ રોમિંગ સહિત ટેલીકોમ્યુનિકેશન કનેક્ટિવિટી;
- ટેલીકોમ્યુનિકેશન્સ / આઈસીટીનું તકનિકી માનકીકરણ અને પરીક્ષણ તેમજ પ્રમાણન;
- વાયરલેસ કોમ્યુનિકેશન્સ;
- 5જી, ઈન્ટરનેટ ઑફ થિંગ્સ / મશીન ટુ મશીન, ક્લાઉડ કોમ્પ્યુટિંગ, બિગ ડેટા વગેરે સહિત ટેલીકોમ્યુનિકેશન્સ / આઈસીટી ક્ષેત્રે ટેકનોલોજીકલ ડેવલપમેન્ટ;
- ટેલીકોમ્યુનિકેશન ઈન્ફ્રાસ્ટ્રક્ચરની સુરક્ષા, ટેલીકોમ્યુનિકેશન સેવાઓની ફાળવણી અને વપરાશમાં સુરક્ષા;
- ઉચ્ચ તકનિકી ક્ષેત્રોમાં ક્ષમતા નિર્માણ અને જ્યાં પણ શક્ય હોય ત્યાં કુશળતાનો વિનિમય;
- જ્યાં પણ ઉચિત હોય ત્યાં નવી આવતી ટેકનોલોજી અને નવપ્રવર્તન ઉપર સંશોધન અને વિકાસ અંગેની માહિતીનું જોડાણ અને આદાન-પ્રદાન;
- સમજૂતી કરનાર દેશો તેમજ આર્થિક નબળા દેશોમાં ટેલીકોમ્યુનિકેસન્સ / આઈસીટી ક્ષેત્રે સાથે મળીને કામ કરવાની તકો શોધવી;
- ટેલીકોમ્યુનિકેશન / આઈસીટી ઉદ્યોગના પ્રતિનિધિમંડળો અને તેમની મુલાકાતો, કાર્યક્રમો, પ્રદર્શનો, વગેરે દ્વારા પરસ્પર સંમતિ પ્રમાણે વેપાર, રોકાણ અને ટેકનોલોજીની પ્રવૃત્તિઓને સહાયક બનવું; અને
- બંને દેશો દ્વારા પરસ્પર સહમતિ સધાય તે મુજબ, સમજૂતી કરારના અવકાશ સાથે સંલગ્ન હોય તેવા ટેલીકોમ્યુનિકેશન્સ / આઈસીટી ક્ષેત્રે અન્ય સ્વરૂપોમાં સહકાર સાધવો.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 170.95 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.37 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,70,95,24,720
|
|
બાકી ઉપલબ્ધ
|
|
12,37,14,841
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 170.95 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.37 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 129
મંત્રીમંડળ
મંત્રીમંડળે તાઈપેઈમાં ઇન્ડિયા-તાઈપેઈ એસોસિયેશન અને ભારતમાં તાઈપેઈ આર્થિક અને સાંસ્કૃતિક કેન્દ્ર વચ્ચે દ્વિપક્ષીય રોકાણ સંધિ પર હસ્તાક્ષર કરવા મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે તાઈપેઈમાં ઇન્ડિયા તાઈપેઈ એસોસિયેશન  અને ભારતમાં તાઈપેઈ આર્થિક અને સાંસ્કૃતિક કેન્દ્ર  વચ્ચે દ્વિપક્ષીય રોકાણ સંધિ  પર હસ્તાક્ષર કરવાની મંજૂરી આપી દીધી છે.
બીઆઈએ દ્વારા બંને પક્ષોની વચ્ચે રોકાણનો પ્રવાહ વધારવાની શક્યતા છે. તે આઈટીએ અને ટીઈસીસી વચ્ચે પારસ્પરિક આધાર પર રોકાણને યોગ્ય સુરક્ષા પૂરી પાડશે. બીઆઈએ અનુકૂળતાના સ્તરને વધારશે અને રોકાણકારોને રોકાણને લગતી બાબતોમાં સમાનતા અને યોગ્ય સ્તરની અનુકુળતાની ખાતરી આપી તેમજ તેમને સુયોગ્ય રોકાણ માટેનું વાતાવરણ પૂરું પાડીને તેમનો આત્મવિશ્વાસ વધારશે. આ પ્રોજેક્ટ ભારતને પ્રાથમિકતાવાળા સીધા વિદેશી મૂડી રોકાણ  માટેના ગંતવ્ય સ્થાન તરીકે સ્થાપિત કરવામાં મદદ કરશે.
RP/GP
(Visitor Counter : 86
ચૂંટણી આયોગ
ગુજરાત રાજ્યની વિધાનસભામાં 64 – ધ્રાગંધ્રા એસી અને 85- માણાવદર એસીની ખાલી પડેલી બેઠકો ભરવા પેટા ચૂંટણીઓ યોજવાનો કાર્યક્રમ
નવી દિલ્હી, 14-03-2019
ભારતીય ચૂંટણી પંચે ગુજરાત વિધાનસભાની 64-ધ્રાંગધ્રા એસી અને 85 – માણાવદર એસીની ખાલી થયેલી બેઠકો ભરવા માટે પેટા ચૂંટણીઓ યોજવાનો નિર્ણય કર્યો છે.
તહેવારો, મતદારયાદી વગેરે જેવા વિવિધ પરિબળો ધ્યાનમાં લીધા પછી પંચે આ બંને વિધાનસભા બેઠકો માટે લોકસભાની ચૂંટણીઓ સાથે પેટા ચૂંટણીઓ યોજવાનો નિર્ણય કર્યો છે, જેનો કાર્યક્રમ આ મુજબ છેઃ
|
|
ક્રમ
|
|
કાર્યક્રમ
|
|
તારીખ
|
|
1
|
|
જાહેરનામું બહાર પાડવું
|
|
28.03.2019
|
|
2
|
|
ઉમેદવારી નોંધાવવાની છેલ્લી તારીખ
|
|
04.04.2019
|
|
3
|
|
ઉમેદવારોની ચકાસણી
|
|
05.04.2019
|
|
4
|
|
ઉમેદવારી પાછી ખેંચવાની છેલ્લી તારીખ
|
|
08.04.2019
|
|
5
|
|
ચૂંટણીની તારીખ
|
|
23.04.2019
|
|
6
|
|
મતગણતરી
|
|
23.05.2019
|
|
7
|
|
જેની પહેલા ચૂંટણી પૂર્ણ થશે એ તારીખ
|
|
27.05.2019
મતદારયાદી
જ્યાં પેટા ચૂંટણીઓ યોજાવાની છે એ વિધાનસભા બેઠકોની મતદારયાદી લાયકાત ધરાવતી તારીખ 01.01.2019ના સંદર્ભમાં સુધારવામાં આવી છે.
ઇલેક્ટ્રોનિક વોટિંગ મશીનો  અને વીવીપેટ
પંચે તમામ મતદાન મથકોમાં પેટા ચૂંટણીઓમાં ઇવીએમ અને વીવીપેટનો ઉપયોગ કરવાનો નિર્ણય લીધો છે. જરૂરી સંખ્યામાં ઇવીએમ ઉપલબ્ધ કરાવવામાં આવ્યાં છે તથા આ મશીનોની મદદ સાથે સરળતાપૂર્વક ચૂંટણીઓ હાથ ધરવામાં આવે એ સુનિશ્ચિત કરવામાં આવે એવા તમામ પગલાં લેવામાં આવ્યાં છે.
મતદારોની ઓળખ
અગાઉની પદ્ધતિને સુસંગત પંચે નિર્ણય કર્યો છે કે, મતદારોની ઓળખ ચૂંટણી સમયે ઉપર ઉલ્લેખિત પેટા ચૂંટણીઓમાં ફરજિયાત કરવામાં આવશે. મતદાતાઓનાં ફોટો ઓળખપત્રો  મતદારોની ઓળખનો મુખ્ય પુરાવો બનશે. જોકે એક પણ મતદાર પોતાનાં મતાધિકારનો ઉપયોગ કરવાથી વંચિત ન રહી જાય એ સુનિશ્ચિત કરવા જો તેમનું નામ મતદારયાદીમાં નહીં હોય તો કથિત પેટા ચૂંટણીઓનાં સમયે મતદારોની ઓળખ માટે વધારાનાં દસ્તાવેજોને મંજૂરી આપવા અલગ સૂચના જાહેર કરવામાં આવશે.
આદર્શ આચારસંહિતા
આદર્શ આચારસંહિતા તાત્કાલિક અસર સાથે જિલ્લામાં અમલમાં આવી જશે, જેમાં પેટા ચૂંટણીઓ યોજાવાની છે એ વિધાનસભા વિસ્તારોનો સંપૂર્ણ કે, કોઈ પણ ભાગ સામેલ છે, જે 29 જૂન, 2017નાં રોજ પંચની સૂચના નંબર 437/6/INST/2016/CCS ની જાહેરાત દ્વારા આંશિક સંશોધનને આધિન છે . આદર્શ આચારસંહિતા તમામ ઉમેદવારો, રાજકીય પક્ષો અને રાજ્ય સરકારોને લાગુ પડશે. આદર્શ આચારસંહિતા સંબંધિત રાજ્ય માટે કેન્દ્ર સરકારને પણ લાગુ પડશે.
NP/GP/RP
(Visitor Counter : 319
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 205.22 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 38,20,676 ડોઝ આપવામાં આવ્યા
ભારતમાં સક્રિય કેસનું ભારણ 1,36,478 થયું
સક્રિય કેસનું ભારણ હાલમાં 0.31% છે
સાજા થવાનો દર હાલમાં 98.50% નોંધાયો
છેલ્લા 24 કલાકમાં 20,419 દર્દીઓ સાજા થયા, કુલ વધીને 4,34,24,029 દર્દીઓ સાજા થયા
છેલ્લા 24 કલાકમાં ભારતમાં 19,893 નવા કેસ નોંધાયા
દૈનિક પોઝિટિવીટી દર 4.94% પહોંચ્યો
સાપ્તાહિક પોઝિટિવીટી દર હાલમાં 4.64% છે
કુલ 87.63 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,03,006 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 110
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.53 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
12,53,04,250
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.53 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 119
નાણા મંત્રાલય
ભારતને ઉચ્ચ મધ્યમ આવક સમૂહમાં પ્રવેશ માટે વ્યક્તિદીઠ વાસ્તવિક જીડીપી 5000 ડૉલર વધારવા માટે વ્યક્તિદીઠ ઉર્જા વપરાશ અઢી ગણો વધારવાની જરૂરિયાત
ઉર્જા સક્ષમતા કાર્યક્રમોથી ભારતમાં 50 હજાર કરોડ રૂપિયાથી વધુ ખર્ચ બચત અને 2017-18માં લગભગ 108.28 મિલિયન ટન કાર્બન ઉત્સર્જનમાં ઘટાડો થયો
નવી દિલ્હી, 04-07-2019
કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સીતારમણે આજે સંસદમાં 2018-19ની આર્થિક સમીક્ષા રજૂ કરી હતી. આર્થિક સમીક્ષામાં કહેવાયું છે કે, ભારતમાં વ્યક્તિદીઠ ઉર્જા વપરાશ વૈશ્વિક સરેરાશ કરતા ત્રીજા ભાગનો છે જે અઢી ગણો વધારીને ઉચ્ચ મધ્યમ આવક સમૂહમાં પ્રવેશ કરવા માટે 2010ના મૂલ્યોમાં વ્યક્તિદીઠ વાસ્તવિક જીડીપી 5000 ડૉલર કરવાની જરૂર છે. આર્થિક સમીક્ષામાં કહેવામાં આવ્યું છે કે ભારતને 0.8ના એચડીઆઇ સ્તર સુધી પહોંચવા માટે પોતાનો વ્યક્તિ દીઠ ઉર્જા વપરાશ ચાર ગણા સુધી વધારવો પડશે. તેના માટે મોટાપાયે સ્રોતોની જરૂરિયાત પડશે જે સમય અનુસાર વધારવા પડશે.
આર્થિક સમીક્ષામાં ટાંકવામાં આવ્યું છે કે ભારતની વસ્તી વિશ્વની વસ્તીના લગભગ 18 ટકા હિસ્સો છે પરંતુ ભારત વિશ્વના પ્રાથમિક ઉર્જાના લગભગ 6 ટકાનો ઉપયોગ કરી રહ્યું છે. વૈશ્વિક વ્યક્તિ દીઠ 1.8 ટન ઓઇલ સમતુલ્ય સરેરાશની તુલનાએ ભારતનો વ્યક્તિ દીઠ ઉર્જા વપરાશ 0.6 ટન ઓઇલ સમતુલ્ય બરાબર છે.
ઉર્જા વપરાશ તેમજ વિવિધ સામાજિક સંકેતકો વચ્ચે ઘનિષ્ઠ સંબંધોની ચર્ચા કરતા આર્થિક સમીક્ષામાં કહેવામાં આવ્યું છે કે, ઉર્જા કોઇપણ અર્થતંત્રના વિકાસની પ્રક્રિયાનો સ્તંભ છે. સરકારની પ્રાથમિકતા સતત તેમજ સ્વચ્છ ઉર્જા સ્રોતોની પહોંચ સુનિશ્ચિત કરવાની છે. આર્થિક સમીક્ષામાં કહેવામાં આવ્યું છે કે ભારતનું આર્થિક ભવિષ્ય અને સમૃદ્ધિ તેના દ્વારા પોતાના તમામ નાગરિકોને સસ્તા, ભરોસાપાત્ર અને સતત ઉર્જા પૂરા પાડવાની ક્ષમતા પર નિર્ભર છે.
ઉર્જા સક્ષમતા - સુખદ સ્થિતિ
આર્થિક સમીક્ષામાં કહેવામાં આવ્યું છે કે ઉર્જા સક્ષમતા એક રણનીતિ છે જે ઉર્જા સ્રોતોના બહેતર ઉપયોગના માધ્યમથી સુખદ સ્થિતિમાં લાવી શકાય છે. સમીક્ષામાં કહેવામાં આવ્યું છે કે ભવિષ્યમાં નીતિગત નિર્દેશમાં અર્થતંત્રના વિવિધ ક્ષેત્રોમાં ઉર્જા સક્ષમતા કાર્યક્રમો વધારવાની સાથે સાથે વધુ સમૃદ્ધિ માટે દેશના કુદરતી સ્રોતોના બહેતર ઉપયોગના ટેકનિકલ ઉકેલ સામેલ કરવા જોઇએ.
સમીક્ષામાં બીઇઇ અભ્યાસની ચર્ચા કરતા કહેવામાં આવ્યું છે કે ઉર્જા સમક્ષમતા કાર્યક્રમથી 2017-18માં 53,000 કરોડ રૂપિયાની કુલ ખર્ચ બચત થઇ છે અને તેનાથી 108.28 મિલિયન ટન કાર્બન ઉત્સર્જન ઓછુ કરવામાં મદદ મળી છે. આવું મુખ્યરૂપે ત્રણ કાર્યક્રમ – પરફોર્મ અચીવ એન્ડ ટ્રેડ , ઉજાલા અને સ્ટાન્ડર્ડ એન્ડ લેબલિંગની ઉર્જા તીવ્રતાના કારણે થયું છે.
આર્થિક સમીક્ષામાં કહ્યું હતું કે ભારતમાં જીડીપીની ઉર્જા તીવ્રતા વિકસિત દેશોની તુલનાએ ઘણી વધુ ઘટીને વ્યક્તિ દીઠ જીડીપીના સ્તર પર આવી ગઇ છે. ભારતનો જીડીપી પ્રાથમિક ઉર્જા તીવ્રતા 1990ના 0.0004 ઓઇલ સમતુલ્યથી ઘટીને 2017માં 0.0002 ઓઇલ સમલુત્ય થઇ ગઇ છે.
DK/NP/J.Khunt/GP
(Visitor Counter : 234
પ્રધાનમંત્રીનું કાર્યાલય
પ્રધાનમંત્રી મોદી અને બાંગ્લાદેશનાં પ્રધાનમંત્રી શેખ હસીનાએ વીડિયો કોન્ફરન્સ મારફતે બાગ્લાદેશમાં વિવિધ વિકાસલક્ષી પરિયોજનાઓની ઇ-તકતીઓનું સંયુક્તપણે અનાવરણ કર્યું
પ્રધાનમંત્રી નરેન્દ્ર મોદી અને બાંગ્લાદેશનાં પ્રધાનમંત્રી શેખ હસીનાએ આજે વીડિયો કોન્ફરન્સ મારફતે બાંગ્લાદેશમાં વિવિધ વિકાસલક્ષી પરિયોજનાઓ માટે સંયુક્તપણે ઇ-તકતીઓનું અનાવરણ કર્યું હતું.
બંને નેતાઓ બસ અને ટ્રકની પુરવઠા સેવા, 36 સામુદાયિક દવાખાનાઓ, 11 વોટર ટ્રીટમેન્ટ પ્લાન્ટ અને બાંગ્લાદેશનાં નેશનલ નોલેજ નેટવર્કનું ઉદઘાટન દર્શાવતી ઇ-તકતીઓનું અનાવરણ કર્યું હતું.
આ પ્રસંગે પ્રધાનમંત્રીએ નોંધ્યું હતું કે, બાંગ્લાદેશનાં પ્રધાનમંત્રી શેખ હસીના સાથે આ છઠ્ઠી વીડિયો કોન્ફરન્સ છે. તેમણે જણાવ્યું હતું કે, પ્રધાનમંત્રી શેખ હસીનાનું વિઝન ભારત અને બાંગ્લાદેશ વચ્ચે મજબૂત કનેક્ટિવિટી માટે મોટું પ્રેરકબળ છે. તેમણે કહ્યું હતું કે, આજે અનાવરણ થયેલા વિવિધ પ્રોજેક્ટથી પરિવહન કનેક્ટિવિટીની સાથે-સાથે નોલેજ કનેક્ટિવિટી પણ વધશે. તેમણે જણાવ્યું હતું કે, નેશનલ નોલેજ નેટવર્ક બાંગ્લાદેશનાં નિષ્ણાંતો અને સંશોધન સંસ્થાઓને ભારત તથા દુનિયા સાથે જોડશે. તેમણે કહ્યું હતું કે, બસો અને ટ્રકો જાહેર પરિવહનને વાજબી બનાવવાનાં પ્રયાસમાં મદદરૂપ થશે, વોટર ટ્રીટમેન્ટ પ્લાન્ટ સ્વચ્છ પાણીનાં પુરવઠામાં મદદરૂપ થશે અને સામુદાયિક દવાખાનાઓથી બાંગ્લાદેશમાં આશરે 2 લાખ લોકોને મદદ મળશે. તેમણે કહ્યું હતું કે, આ પ્રોજેક્ટ દર્શાવે છે કે, ભારત અને બાંગ્લાદેશ વચ્ચેનાં સંબંધો લોકોનાં જીવનની ગુણવત્તા વધારવામાં મહત્વપૂર્ણ ભૂમિકા ભજવે છે.
પ્રધાનમંત્રી મોદીએ બાંગ્લાદેશ માટે પ્રધાનમંત્રી શેખ હસીનાએ નિર્ધારિત કરેલા મહત્ત્વાકાંક્ષી વિકાસલક્ષી લક્ષ્યાંકો માટે ભારતનાં સાથસહકારની પ્રશંસા કરી હતી અને એના પર ભાર મૂક્યો હતો. તેમણે વિશ્વાસ વ્યક્ત કર્યો હતો કે, ભારત અને બાંગ્લાદેશ વચ્ચેનાં દ્વિપક્ષીય સંબંધો વધુ મજબૂત થતા રહેશે.
RP
(Visitor Counter : 155
રાષ્ટ્રપતિ સચિવાલય
ભારતીય માહિતી સેવા અને ભારતીય નૌકાદળના શસ્ત્રાગાર સેવાના અધિકારીઓ/અધિકારી તાલીમાર્થીઓએ ભારતના રાષ્ટ્રપતિ સાથે મુલાકાત કરી
ભારતીય માહિતી સેવા ના અધિકારીઓ/ઓફિસર તાલીમાર્થીઓ અને ભારતીય નેવલ આર્મમેન્ટ સર્વિસના પ્રોબેશનરોએ આજે  રાષ્ટ્રપતિ ભવન ખાતે ભારતના રાષ્ટ્રપતિ શ્રીમતી દ્રૌપદી મુર્મુ સાથે મુલાકાત કરી.
ભારતીય માહિતી સેવાના અધિકારીઓને સંબોધતા રાષ્ટ્રપતિએ કહ્યું કે સરકારની નીતિઓ, કાર્યક્રમો અને તેની કામગીરી વિશે નાગરિકોને જાગૃત કરવા માટે સંદેશાવ્યવહાર એ એક મહત્વપૂર્ણ પરિબળ છે. અસરકારક સંદેશાવ્યવહાર દ્વારા અને સાચી માહિતી સાથે, IIS અધિકારીઓ દેશની પ્રગતિમાં નાગરિકોને જાણકાર ભાગીદાર બનાવવા માટે નિમિત્ત બની શકે છે.
રાષ્ટ્રપતિએ કહ્યું કે આજે, માહિતીના વ્યાપક અને ત્વરિત પ્રસાર સાથે, એટલી જ ઝડપથી મુસાફરી કરતી નકલી માહિતીનો પડકાર પણ સામે આવ્યો છે. IIS અધિકારીઓએ ફેક ન્યૂઝ સામે લડવાની જવાબદારી લેવી પડશે. તેમણે તેમને ટેક્નોલોજીનો ઉપયોગ કરવા અને ખોટી વાર્તાઓ બનાવવા માટે મીડિયા, ખાસ કરીને સોશિયલ મીડિયાનો દુરુપયોગ કરવાના વલણને રોકવા માટે સમર્પણ સાથે કામ કરવા વિનંતી કરી.
રાષ્ટ્રપતિએ કહ્યું કે વૈશ્વિક મંચ પર ભારતની છબીને ઉન્નત કરવામાં IIS અધિકારીઓની મુખ્ય ભૂમિકા છે. ભારતે હંમેશા વિશ્વને શાંતિ અને ભાઈચારાનો સંદેશ આપ્યો છે. સમગ્ર માનવતા માટે સાંસ્કૃતિક સંદેશાઓ દ્વારા ભારતની નરમ શક્તિનો ફેલાવો એ એક મહત્વપૂર્ણ ક્ષેત્ર છે જ્યાં તેઓ મોટો તફાવત લાવી શકે છે.
ભારતીય નૌકાદળ શસ્ત્ર સેવાના અધિકારીઓને સંબોધતા રાષ્ટ્રપતિએ કહ્યું કે તેઓએ ભારતીય નૌકાદળ અને ભારતીય કોસ્ટ ગાર્ડ બંનેને એક કાર્યક્ષમ અને સુરક્ષિત શસ્ત્ર લોજિસ્ટિક્સ ડિલિવરી સિસ્ટમ પ્રદાન કરવામાં મહત્વપૂર્ણ ભૂમિકા ભજવવી પડશે. તેમણે કહ્યું કે ટેકનોલોજીમાં પ્રગતિ અને અત્યાધુનિક શસ્ત્રોની રજૂઆત સાથે, તેઓએ સ્વદેશીકરણના લક્ષ્યોને પ્રાપ્ત કરવા માટે નવીનતા માટે પ્રયત્ન કરવો જોઈએ.
રાષ્ટ્રપતિએ જણાવ્યું હતું કે જ્યારે છેલ્લા દાયકાઓમાં સ્વદેશીકરણના અનુસંધાનમાં ઘણું બધું હાંસલ કરવામાં આવ્યું છે, ત્યારે હવે 'મેક ઇન ઇન્ડિયા'ના વિઝનને અનુરૂપ, ભારતમાં તકનીકી રીતે અદ્યતન ઉપકરણોનું ઉત્પાદન કરીને આત્મનિર્ભરતાના નવા તબક્કાની શરૂઆત કરવાનો સમય પાકી ગયો છે.' તેમણે INAS અધિકારીઓને નેવલ આર્મમેન્ટના ક્ષેત્રમાં આત્મનિર્ભરતા હાંસલ કરવા અને આત્મનિર્ભર ભારતની કલ્પનાને સાકાર કરવા માટે પૂરા દિલથી યોગદાન આપવા વિનંતી કરી.
રાષ્ટ્રપતિએ અધિકારીઓને સલાહ આપી કે તેઓ હંમેશા યાદ રાખે કે તેમનો હોદ્દો એ મોટી જવાબદારી અને જવાબદેહી છે. તેમણે કહ્યું કે તેઓ જે દરેક નિર્ણય અને પગલાં લે છે તે નાગરિકોના જીવનને સીધી કે આડકતરી રીતે અસર કરશે. તેથી, તેમના ધ્યેયો દેશના વિકાસના લક્ષ્યો અને સાથી નાગરિકોની સુખાકારી સાથે સુસંગત હોવા જોઈએ.
રાષ્ટ્રપતિના સંબોધન માટે કૃપા કરીને અહીં ક્લિક કરો
GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 149
પ્રધાનમંત્રીનું કાર્યાલય
પ્રધાનમંત્રીએ લોકોને ક્રિસમસની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ નાતાલના અવસર પર લોકોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું;
"દરેકને નાતાલની શુભેચ્છાઓ! અમે ઈસુ ખ્રિસ્તના જીવન અને ઉમદા ઉપદેશોને યાદ કરીએ છીએ, જેણે સેવા, દયા અને નમ્રતા પર સૌથી વધુ ભાર મૂક્યો હતો. દરેક વ્યક્તિ સ્વસ્થ અને સમૃદ્ધ રહે. ચારે બાજુ સંવાદિતા રહે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
સંરક્ષણ મંત્રાલયે સરકારી કર્મચારીની હત્યા અથવા ઉશ્કેરણીનો આરોપ ધરાવતા પેન્શનધારકના કુટુંબના અન્ય પાત્ર સભ્યને ફેમિલી પેન્શન જારી કર્યુ
પેન્શન અને પેન્શનર્સ કલ્યાણ વિભાગ એ OM દ્વારા 16 જૂન, 2021ના રોજ કુટુંબ પેન્શનરની ઘટનામાં કુટુંબના અન્ય પાત્ર સભ્યને કુટુંબ પેન્શનની મંજૂરી આપી હતી કે જેના પર સરકારી કર્મચારીની હત્યાના ગુના અથવા આવા કમિશનમાં ઉશ્કેરણીના અપરાધનો આરોપ મૂકવામાં આવ્યો હોય.
સંરક્ષણ મંત્રાલના, ભૂતપૂર્વ સૈનિક કલ્યાણ વિભાગે 05 જાન્યુઆરી, 2022 ના રોજ સશસ્ત્ર દળોના પેન્શનરોને DoP&PW mutatis-mutandis ના ઉપરોક્ત OMમાં સમાવિષ્ટ જોગવાઈઓને લાગુ કરવા અંગેનો આદેશ જારી કર્યો છે. આ જોગવાઈ 16 જૂન, 2021થી લાગુ થશે.
SD/GP/JD
(Visitor Counter : 153
પ્રધાનમંત્રીનું કાર્યાલય
પ્રધાનમંત્રી 16મી એપ્રિલે મોરબીમાં હનુમાનજીની 108 ફૂટની પ્રતિમાનું અનાવરણ કરશે
હનુમાન જયંતિના અવસરે, પ્રધાનમંત્રી શ્રી નરેન્દ્ર મોદી 16 એપ્રિલ, 2022ના રોજ સવારે 11 વાગ્યે વીડિયો કોન્ફરન્સિંગ દ્વારા ગુજરાતના મોરબીમાં હનુમાનજીની 108 ફૂટની પ્રતિમાનું અનાવરણ કરશે.
આ પ્રતિમા #Hanumanji4dham પ્રોજેક્ટના ભાગરૂપે દેશભરમાં ચારે દિશામાં સ્થાપિત કરવામાં આવી રહેલી 4 પ્રતિમાઓમાંથી બીજી પ્રતિમા છે. મોરબીમાં પરમ પૂજ્ય બાપુ કેશવાનંદજીના આશ્રમમાં પશ્ચિમમાં તેની સ્થાપના કરવામાં આવી છે.
શ્રેણીની પ્રથમ પ્રતિમા 2010 માં ઉત્તરમાં શિમલામાં સ્થાપિત કરવામાં આવી હતી. રામેશ્વરમમાં દક્ષિણમાં પ્રતિમા પર કામ શરૂ કરવામાં આવ્યું છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(